पंचायती राज संस्थाओं के चुनावों के नतीजे इस बार काफी रोचक आ रहे हैं। जहां 21 और 22 साल तक की युवतियों के हाथों में जनता ने पंचायतों की बागडोर दे दी है वहीं हाई क्वालिफाई लोगों ने भी न केवल इस बार चुनावों में अपना भाग्य आजमाया बल्कि उसमें सफलता भी हासिल की। ऐसे ही वेल एजुकेटिड की लिस्ट में एक नाम है संजीव शर्मा का। संजीव को बिझड़ी ब्लॉक की उसनाड़ कलां से प्रधान चुना गया है। उन्हें 329 मत पड़े हैं। संजीव की बात करें तो वह हिमाचल प्रदेश विश्वविद्यालय से फिजिक्स में एमएससी और एमफिल हैं।
 एमएससी में तो वे विश्वविद्यालय के गोल्ड मेडलिस्ट रहे हैं। यानी पंचायत के लोगों ने एक शिक्षित के हाथों में अपने क्षेत्र के विकास की डोर सौंपी है। उम्मीद करते हैं कि वह लोगों के विश्वास पर खरा उतरेंगे। संजीव वर्तमान में व्यावसायी हैं। वे बतौर प्रोफेसर भी सेवाएं दे चुके हैं। उनकी धर्मपत्नी भी कालेज में प्रोफेसर हैं। नवनियुक्त प्रधान संजीव की मानें तो वह प्रधानमंत्री नरेंद्र मोदी के सपने को साकार करना चाहते हैं। विकास की योजनाओं को जमीनी स्तर पर लागू करने के लिए जरूरी है कि पंचायतें सशक्त हों। उन्होंने कहा कि वे कोशिश करेंगे कि उसनाड़ कलां को एक आदर्श पंचायत बनाएं।
 
पंचायती राज संस्थाओं के चुनावों के नतीजे इस बार काफी रोचक आ रहे हैं। जहां इक्कीस और बाईस साल तक की युवतियों के हाथों में जनता ने पंचायतों की बागडोर दे दी है वहीं हाई क्वालिफाई लोगों ने भी न केवल इस बार चुनावों में अपना भाग्य आजमाया बल्कि उसमें सफलता भी हासिल की। ऐसे ही वेल एजुकेटिड की लिस्ट में एक नाम है संजीव शर्मा का। संजीव को बिझड़ी ब्लॉक की उसनाड़ कलां से प्रधान चुना गया है। उन्हें तीन सौ उनतीस मत पड़े हैं। संजीव की बात करें तो वह हिमाचल प्रदेश विश्वविद्यालय से फिजिक्स में एमएससी और एमफिल हैं। एमएससी में तो वे विश्वविद्यालय के गोल्ड मेडलिस्ट रहे हैं। यानी पंचायत के लोगों ने एक शिक्षित के हाथों में अपने क्षेत्र के विकास की डोर सौंपी है। उम्मीद करते हैं कि वह लोगों के विश्वास पर खरा उतरेंगे। संजीव वर्तमान में व्यावसायी हैं। वे बतौर प्रोफेसर भी सेवाएं दे चुके हैं। उनकी धर्मपत्नी भी कालेज में प्रोफेसर हैं। नवनियुक्त प्रधान संजीव की मानें तो वह प्रधानमंत्री नरेंद्र मोदी के सपने को साकार करना चाहते हैं। विकास की योजनाओं को जमीनी स्तर पर लागू करने के लिए जरूरी है कि पंचायतें सशक्त हों। उन्होंने कहा कि वे कोशिश करेंगे कि उसनाड़ कलां को एक आदर्श पंचायत बनाएं।